b'\n_START_ARTICLE_\nLouis Leblanc\n_START_SECTION_\nUra\n_START_PARAGRAPH_\nLeblanc pelasi vuoteen 2008 asti Lac Saint-Louis Lionsin joukkueessa Qu\xc3\xa9becin paikallisia juniorisarjoja, kunnes h\xc3\xa4n siirtyi kaudeksi 2008\xe2\x80\x932009 Yhdysvaltoihin ja USHL-joukkue Omaha Lancersiin. Leblanc teki runkosarjassa tehot 28+31=59, joilla h\xc3\xa4n voitti joukkueen sis\xc3\xa4isen pistep\xc3\xb6rssin. Leblanc oli runkosarjan pistep\xc3\xb6rssiss\xc3\xa4 kymmenes Fargo Forcen Andy Taranton kanssa. H\xc3\xa4net valittiin kauden p\xc3\xa4\xc3\xa4tteeksi USHL:n vuoden tulokkaaksi ja tulokkaiden t\xc3\xa4hdist\xc3\xb6kent\xc3\xa4lliseen. Kes\xc3\xa4ll\xc3\xa4 2009 Montr\xc3\xa9al Canadiens varasi Leblancin koko varaustilaisuuden 18. pelaajana kotihallissaan Bell Centressa. H\xc3\xa4n oli joukkueen ensimm\xc3\xa4inen ranskankielinen ja qu\xc3\xa9becil\xc3\xa4inen ensimm\xc3\xa4isen kierroksen varaus yhteentoista vuoteen. Ennen Leblancia vastaava Canadiens-varaus oli \xc3\x89ric Chouinard kes\xc3\xa4ll\xc3\xa4 1998._NEWLINE_Kauden 2009\xe2\x80\x932010 Leblanc pelasi Harvardin yliopistojoukkueessa. H\xc3\xa4n voitti tehoilla 11+12=23 joukkueen sis\xc3\xa4isen pistep\xc3\xb6rssin ja valittiin kauden p\xc3\xa4\xc3\xa4tteeksi ECAC:n tulokkaiden t\xc3\xa4hdist\xc3\xb6kent\xc3\xa4lliseen. Leblanc teki hein\xc3\xa4kuussa 2010 kolmivuotisen tulokassopimuksen Montr\xc3\xa9al Canadiensin kanssa. H\xc3\xa4n palasi p\xc3\xa4iv\xc3\xa4\xc3\xa4 my\xc3\xb6hemmin kotimaahansa Kanadaan ja siirtyi QMJHL-joukkue Montr\xc3\xa9al Juniorsiin. Leblanc oli tehoilla 26+32=58 joukkueen kolmanneksi paras pistemies ja toiseksi paras maalintekij\xc3\xa4.\n_START_SECTION_\nMuuta\n_START_PARAGRAPH_\nLeblancin pikkuveli Jean-Fran\xc3\xa7ois (s. 1993) pelaa QMJHL-joukkue Val-d\xe2\x80\x99Or Foreursissa.'